CELEX: 32021D2254
Language: fi
Date: 2021-12-07 00:00:00
Title: Euroopan keskuspankin päätös (EU) 2021/2254, annettu 7 päivänä joulukuuta 2021, vuonna 2021 liikkeeseen laskettavien metallirahojen määrän hyväksymisestä annetun päätöksen (EU) 2020/1997 muuttamisesta (EKP/2021/53)

17.12.2021   
               
               
                  FI
               
               
                  Euroopan unionin virallinen lehti
               
               
                  L 454/17
               
            
         EUROOPAN KESKUSPANKIN PÄÄTÖS (EU) 2021/2254,
         annettu 7 päivänä joulukuuta 2021,
         vuonna 2021 liikkeeseen laskettavien metallirahojen määrän hyväksymisestä annetun päätöksen (EU) 2020/1997 muuttamisesta
         (EKP/2021/53)
         EUROOPAN KESKUSPANKIN JOHTOKUNTA, joka
         ottaa huomioon Euroopan unionin toiminnasta tehdyn sopimuksen ja erityisesti sen 128 artiklan 2 kohdan,
         ottaa huomioon liikkeeseen laskettavien eurometallirahojen määrän hyväksymistä koskevasta menettelytavasta 4 päivänä joulukuuta 2015 annetun Euroopan keskuspankin päätöksen (EU) 2015/2332 (EKP/2015/43) (1) ja erityisesti sen 3 artiklan 7 kohdan,
         sekä katsoo seuraavaa:
         
                     (1)
                  
                  
                     Euroopan keskuspankilla (EKP) on 1 päivästä tammikuuta 1999 lähtien yksinoikeus hyväksyä liikkeeseen laskettavien metallirahojen määrä jäsenvaltioissa, joiden rahayksikkö on euro.
                  
               
                     (2)
                  
                  
                     Jäsenvaltiot, joiden rahayksikkö on euro, toimittivat EKP:lle eurometallirahojen kysynnästä vuodelle 2021 tekemänsä arviot, joiden perusteella EKP hyväksyi Euroopan keskuspankin päätöksellä (EU) 2020/1997 (EKP/2020/57) (2) vuodelle 2021 kokonaismäärän, joka käsittää liikkeeseen tarkoitetut eurometallirahat ja eurokeräilymetallirahat, joita ei ole tarkoitettu kiertoon.
                  
               
                     (3)
                  
                  
                     Euroopan keskuspankin päätöksen (EU) 2015/2332 (EKP/2015/43) 3 artiklan mukaan euroalueen jäsenvaltion on ilmoitettava EKP:lle, jos eurometallirahojen tosiasiallinen kysyntä todennäköisesti ylittää kalenterivuodelle hyväksytyn liikkeeseen laskettavien metallirahojen määrän, ja sen on tehtävä yksittäistapausta koskeva hyväksymispyyntö liikkeeseen laskettavien metallirahojen lisämäärää varten, jos metallirahojen kysynnän kasvu jatkuu.
                  
               
                     (4)
                  
                  
                     EKP vastaanotti 22 päivänä marraskuuta 2021 Banc Ceannais na hÉireann/Central Bank of Irelandilta Irlannin valtion puolesta pyynnön eurometallirahojen, jotka Irlanti voi laskea liikkeeseen vuonna 2021, määrän korottamiseksi 10 miljoonan euron lisämäärällä eli 16,3 miljoonasta eurosta 26,3 miljoonaan euroon metallirahojen kysynnän merkittävän kasvun vuoksi; kysynnän kasvu liittyy metallirahojen talletusten vähentymiseen vuonna 2021 edelliseen vuoteen verrattuna sekä arvioitua suurempaan kysyntään, jota ennakoidaan vuoden 2021 joulua edeltävälle ajalle.
                  
               
                     (5)
                  
                  
                     Johtokunnan on hyväksyttävä yksittäistapausta koskevan hyväksymispyynnön johdosta yksittäistapausta koskeva päätös, jos pyydettyä lisämäärää ei ole tarpeen muuttaa.
                  
               
                     (6)
                  
                  
                     Päätös (EU) 2020/1997 (EKP/2020/57) olisi näin ollen muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutos
            Muutetaan päätöksen (EU) 2020/1997 (EKP/2020/57) 2 artiklassa oleva taulukko seuraavasti:
            korvataan Irlantia koskeva rivi seuraavasti:
            
               
                           ”Irlanti
                        
                        
                           25,8 
                        
                        
                           0,5 
                        
                        
                           26,3 ”.
                        
                     
         
         
            2 artikla
            Voimaantulo
            Tämä päätös tulee voimaan päivänä, jona se annetaan tiedoksi niille, joille se on osoitettu.
         
         
            3 artikla
            Osoitus
            Tämä päätös on osoitettu jäsenvaltioille, joiden rahayksikkö on euro.
         
         
            Tehty Frankfurt am Mainissa 7 päivänä joulukuuta 2021.
            
               
                  EKP:n puheenjohtaja
               
               Christine LAGARDE
            
         
         
            (1)  EUVL L 328, 12.12.2015, s. 123.
         
            (2)  Euroopan keskuspankin päätös (EU) 2020/1997, annettu 24 päivänä marraskuuta 2020, vuonna 2021 liikkeeseen laskettavien metallirahojen määrän hyväksymisestä (EKP/2020/57) (EUVL L 410, 7.12.2020, s. 104).